496.01 REGOLAMENT IDWAR ĦLASIJIET IMPOSTI MILL-AWTORITAJIET PUBBLIĊI GĦALL-AĊĊESS GĦAL DOKUMENT I L-AVVIŻ LEGALI 158 tal-2010. L-AVVIŻ LEGALI 158 tal-2010. 1. Titolu. It-titolu ta’ dawn ir-regolamenti hu Regolamenti dwar Ħlasijiet imposti mill-Awtoritajiet Pubbliċi għall-Aċċess għal Dokumenti. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: "proċessar " tirreferi għall-attivitajiet relatati mal-identifikazzjoni, tiftix jew ġbir ta’ dokumenti jew informazzjoni, konsultazzjonijiet mmexxija minn kull persuna jew korp ta’ persuni fir-rigward tal-possibbiltà tal-iżvelar ta’ dokumenti jew informazzjoni, jew l-editjar tad-dokumenti jew informazzjoni sabiex tintlaħaq talba ta’ applikant; u " talba unika " tfisser talba għal dokument wieħed jew talba għal informazzjoni speċifika jew relatata mill-qrib. 3. Ħlas tal-ipproċessar. L-awtoritajiet pubbliċi jistgħu jimponu ħlas tal-ipproċessar għall-aċċess għal dokumenti jew informazzjoni skont l-Ewwel Skeda. 4. Ħlas addizzjonali. Kull fejn spejjeż addizzjonali jintefqu minn awtoritajiet pubbliċi biex jagħmlu disponibbli għall-applikant id-dokument jew l-informazzjoni mitluba minnu, irrespettivament mill-forma preferita mill-applikant fit-talba tiegħu, l-awtoritajiet pubbliċi jistgħu jimponu ħlas addizzjonali skont it-Tieni Skeda. Barra minn hekk, ħlasijiet addizzjonali jistgħu jiġu imposti mill-awtoritajiet pubbliċi skont it-Tielet Skeda fejn l-applikant jesprimi preferenza u jingħata aċċess għal dokument billi jispezzjonah fil-fond tal-awtorità pubblika. 5. Ħlas massimu għal kull talba unika. Minkejja d-dispożizzjonijiet tar-regolamenti 3 u 4, il-ħlas impost fir-rigward ta’ talba unika ma jistgħax jaqbeż it-total ta’ erbgħin euro (€ 40). 6. Provvediment ta’ informazzjoni fir-rigward ta’ ħlasijiet. L.S.496.03 Kull fejn awtoritajiet pubbliċi jimponu ħlasijiet skont dawn ir-regolamenti, referenza għandha ssir għal dawn ir-regolamenti. Din ir-referenza għandha tkun inkluża fil-formoli tal-applikazzjoni tal-awtorità pubblika maħruġa skont ir-Regolamenti dwar Applikazzjonijiet u Formoli Oħra. 7. L-awtoritajiet pubbliċi għandhom ifittxu li jinfurmaw lill-applikant dwar il-ħlas applikabbli għat-talba tiegħu fl-iqsar żmien possibbli.